Raqamli iqtisodiyot va agrotexnologiyalar universiteti tomonidan tashkil etiladigan matematika fani bo‘yicha olimpiada uchun

OMMAVIY OFERTA

Raqamli iqtisodiyot va agrotexnologiyalar universiteti (keyingi o‘rinlarda UDEA deb yuritiladi) O‘zbekiston Respublikasidagi barcha davlat va nodavlat o‘rta va maxsus ta’lim muassasalari, akademik litseylar va kasb-hunar maktablari bitiruvchilari hamda 18 dan 20 yoshgacha bo‘lgan yoshlar uchun matematika fani bo‘yicha olimpiadani (keyingi o‘rinlarda Olimpiada deb yuritiladi) tashkil etadi.

Olimpiadani o‘kazish to‘g‘risidagi Nizom hamda ushbu Oferta mazkur Olimpiadani tashkil etish va o‘tkazish shartlari va tartibini belgilaydi.

Mazkur Oferta Tashkiliy qo‘mita tomonidan Olimpiadada ishtirok etish imkoniyatini taʼminlash uchun bir guruh shaxslar nomiga yoʻnaltirilgan Ommaviy ofertadir.

**1. OFERTA PREDMETI**

1.1. Olimpiadada g‘olibni aniqlash maqsadida ushbu Oferta shartlariga va Olimpiadani o‘kazish to‘g‘risidagi Nizomiga muvofiq Tashkiliy qo‘mita va hamkor tashkilotlar mazkur Tanlovni birgalikda tashkil qiladi va o‘tkazadi.

1.2. Olimpiada natijalariga ko‘ra, g‘olib deb topilgan ishtirokchi belgilangan tartibda sovrinli o‘rinlar miqdorida mukofotga ega bo‘ladi.

1.3. Ushbu Oferta va unga qo‘shimchalar rasmiy hujjat bo‘lib, ushbu platformada e’lon qilinadi.

**2. OFERTANI QABUL QILISH**

2.1. Olimpiadada ishtirok etish istagini bildirgan har bir ishtirokchi platformada ro‘yxatdan o‘tishi kerak:

2.1.1. Ro‘yxatdan o‘tish shaklini to‘ldirish - Olimpiadada ishtirok etish uchun Arizalar;

2.1.2. Har bir ishtirokchi tomonidan ushbu ommaviy oferta shartlari to‘liq va so‘zsiz qabul qilinganligini tasdiqlovchi ommaviy ofertaning qabul qilinganligi to‘g‘risida belgi qo‘yish.

2.2. Olimpiadada ishtirok etish uchun Arizani elektron shaklda maxsus platformada to‘ldirish va yuborish ishtirokchining shaxsiy ma’lumotlarini qayta ishlashga roziligini bildiradi.

2.3. Oferta shartlarini qabul qilish ishtirokchi tomonidan barcha shartlarni hech qanday istisnosiz va/yoki cheklovsiz to‘liq va so‘zsiz qabul qilishini anglatadi va Olimpiada bo‘yicha yozma shartnoma tuzishga tengdir.

**3. OLIMPIADA BOSQICHLARI**

3.1. **Birinchi bosqich** 2025-yilning 21-martdan 28-martgacha bo‘lgan oraliqda “www.iq-math.uz” saytida onlayn shaklida o‘tkaziladi. Har bir ishtirokchiga 30 ta test savoli beriladi, ishlash uchun 60 daqiqa vaqt beriladi. Eng yuqori ball to‘plagan 300 nafar ishtirokchi ikkinchi bosqichga yo‘llanmani qo‘lga kiritadi.

3.2. **Ikkinchi bosqich** UDEA binosida o‘quvchilarning bevosita ishtirokida tashkil etiladi. Ushbu bosqichda ishtirokchilarga ishlash uchun 5 ta masala beriladi, umumiy vaqt — 90 daqiqani tashkil etadi. Har bir to‘g‘ri yechilgan masala uchun maksimal 20 balldan beriladi, umumiy — 100 ballgacha baholanadi. Ishtirokchilar to‘plagan ballar teng bo‘lib qolgan taqdirda, qo‘shimcha 3 ta savol beriladi va eng yuqori ball to‘plagan ishtirokchi g‘oliblikni qo‘lga kiritadi. G‘oliblar imtihon jarayonlari yakunlanganidan so‘ng 3 kun ichida ma’lum qilinadi. G‘oliblar ro‘yxati “www.iq-math.uz’’, “www.udea.uz” saytlarida va UDEA ijtimoiy tarmoqlarida e‘lon qilinadi.

**4. TOMONLARNING HUQUQ VA MAJBURATLARI**

4.1. Ishtirokchi quyidagi huquqlarga ega:

4.1.1. Maxsus saytda Olimpiadada ishtirok etish uchun ariza yuborish;

4.1.2. Qonun hujjatlarida belgilangan tartibda qayta ishlashga rozilikni qaytarib olish to‘g‘risida ariza yuborish orqali istalgan vaqtda o‘z shaxsiy ma’lumotlarini qayta ishlashga rozilikni qaytarib olish. Shu bilan birga, shaxsiy ma’lumotlarni qayta ishlashdan voz kechish Olimpiadada ishtirok etishdan avtomatik ravishda chetlashtirishga olib keladi;

4.1.3. Maxsus saytda Olimpiada natijalari yoki Olimpiada o‘tkazish tartibi to‘g‘risidagi boshqa ma’lumotlarni olish.

4.2. Ishtirokchi o‘z zimmasiga oladi:

4.2.1. Ushbu Oferta shartlari bilan tanishib chiqish;

4.2.2. Ushbu Oferta shartlarini qabul qilishda (aksept) uning barcha shartlariga rioya qilish;

4.2.3. Roʻyxatdan oʻtish vaqtida 20 yoshdan katta bo‘lmagan Oʻzbekiston fuqarosi ishtirok etishlari mumkin.

4.2.4. Olimpiada natijalarini o‘zgartirish imkoniyatini yaratuvchi, maxsus Saytda ishlashga xalaqit beradigan dasturiy ta’minotdan foydalanmaslik. Bunday holatlar aniqlanganda ushbu urinishlarni amalga oshirgan ishtirokchi Olimpiadada ishtirok etish huquqidan mahrum qilinadi;

4.2.5. Olimpiadada g‘olib bo‘lgan taqdirda, Tashkiliy qo‘mitaning so‘roviga binoan mukofot olish uchun barcha zarur ma’lumotlarni taqdim etish.

4.3. Tashkilotchi/UDEA quyidagi huquqlarga ega:

4.3.1. Ishtirokchilardan mazkur Ofertaning barcha shartlariga, Olimpiada o‘tkazish tartibi to‘g‘risidagi Nizomga hamda O‘zbekiston Respublikasi qonunchiligiga rioya etishlarini talab qilish;

4.3.2. Agar Tashkiliy qo‘mita tomonidan plagiat/qoidabuzarlik aniqlansa, ishtirokchini chetlashtirish to‘g‘risida o‘rganib chiqish;

4.3.3. Ishtirokchining ushbu Oferta shartlarini qabul qilganidan so‘ng, uning shaxsiy ma’lumotlarini tekshirish;

4.3.4. Ishtirokchining shaxsiy ma’lumotlarini qayta ishlash va kelgusida UDEAga o‘qishga qabul qilish va qabul jarayonlari to‘g‘risidagi ma’lumotlarni yetkazish va xabardor qilish;

4.3.5. Olimpiada o‘tkaziladigan saytda texnik ishlarni amalga oshirish;

4.4. Tashkilotchi/UDEA o‘z zimmasiga oladi:

4.4.1. Olimpiadani o‘tkazishni tashkil etish;

4.4.2. Ushbu Oferta va Kelishuvga muvofiq o‘z vaqtida g‘olibga mukofotni berish;

4.4.3. Olimpiada natijalarini saytda e’lon qilish.

**5. OLIMPIADADA ISHTIROK ETISH TARTIBI**

5.1. Olimpiadada O‘zbekiston Respublikasidagi barcha davlat va nodavlat maktablari, akademik litseylar va kasb-hunar maktablari bitiruvchilari, shuningdek, 18 yoshdan 20 yoshgacha bo‘lgan yoshlar ishtirok etishi mumkin. Oliy ta’lim muassasalari talabalari bundan mustasno.

5.2. Testda ishtirok etish istagidagilar “www.iq-math.uz” saytida 2025-yil 1-fevraldan  
20-mart sanasigacha ro‘yxatdan o‘tgan bo‘lishlari talab etiladi. Shu muddat tugagandan so‘ng saytdan ro‘yxatdan o‘tish yopiladi. Ro‘yxatdan o‘tishga ulgurmagan o‘quvchilar test jarayonlarida ishtirok eta olmaydilar.

5.3. Saytdan ro‘yxatdan o‘tish jarayonida kiritilgan shaxsiy ma’lumotlar (F.I.Sh) passport (ID) yoki tug‘ilganlik haqidagi guvohnoma bilan bir xil bo‘lishi shart. Aks holda ikkinchi bosqishga to‘plagan ballari bo‘yicha tavsiya etilgan bo‘lsada qatnashish imkoniyatiga ega bo‘lmaydi, ikkinchi bosqichda ishtirok etmaydi.

5.4. Ikkinchi bosqichga tavsiya etilganlik to‘g‘risidagi xabarni 2025-yilning 4-apreligacha bo’lgan vaqtda “iqmath.uz” saytida foydalanuvchi sahifasida va sms shaklida olishi mumkin.

5.5. Ikkinchi bosqichga ishtirokchilar o‘z shaxsini tasdiqlovchi hujjatlari (Passport (ID) yoki tug‘ilganlik haqidagi guvohnoma) bilan kelishlari talab etiladi. Hujjatsiz ishtirokchilar test jarayonlariga qo‘yilmaydi.

5.4. Ikkinchi bosqichda ishtirok etuvchilar sayohat, yashash va ovqatlanish xarajatlarini o‘zlari qoplaydilar (Tashkilotchilar ishtirokchilarning shaxsiy xarajatlarini o‘z bo‘yniga olmaydi).

5.6. Sovrinlar barcha bosqichlardan muvofaqqiyatli o‘tgan sovrinli o‘rinlar bo‘yicha ishtirokchilarga taqdim etiladi.

**7. OLIMPIADADAN CHETLASHTIRISH TARTIBI**

7.1. Agar ishtirokchilar quyidagi harakatlarni sodir etganligi aniqlansa, ular Olimpiadadan chetlashtiriladi:

7.1.1. UDEA/Tashkiliy qo‘mita faoliyatiga to‘sqinlik qilsa;

7.1.2. Sayt faoliyatiga xalaqit bersa;

7.1.3. Olimpiada doirasida arizada ko‘rsatilmagan ishtirokchi bo‘lsa;

7.1.4. O‘z xohishi bilan Olimpiadada ishtirok etishni davom ettirishdan voz kechsa;

7.1.5. Olimpiada shartlarini buzsa, ta’qiqlangan narsalardan foydalansa;

7.1.6. Olimpiadada ishtirokchining saytdan ro‘yxatdan o‘tkazgan hujjatlari olimpiadaning keyingi bosqichlari uchun taqdim etilgan hujjatlarga mos kelmasa yoki turli shubhali holatlarga sabab bo‘lsa;

7.1.7. Mazkur Oferta talablariga rioya qilinmasa.

Ishtirokchining Olimpiadadan chetlashtirish masalasini Tashkiliy qo‘mita hal etadi.

**8. TANLOV G‘OLIBIGA MUKOFOT BERISH TARTIBI**

8.1. Olimpiada va sovrinlar UDEA (www.udea.uz) va AGROBANK (agrobank.uz) homiyligida tashkillashtiriladi.

8.2. Ikkinchi bosqichda eng yuqori ball to‘plagan 3 nafar ishtirokchi (IELTS (6 (writing 5.5) sertifikatiga ega bo‘lsa) UDEA dagi Buyuk Britaniyaning “Coventry university” ta’lim dasturlari bo‘yicha o‘qishga tavsiya etiladi. Ushbu dasturlarga 100% shartnoma to‘lovini to‘lab talabalikka qabul qilingan ishtirokchilar Koventri shahridagi “Summer School” dasturida ishtirok etish imkoniga ega bo‘ladilar.

8.3. Ikkinchi bosqichda ishtirok etgan va UDEA universitetiga kirib, 100% shartnoma to‘lovini amalga oshirgan talabalar 3 million so‘mlik “Vaucher” bilan taqdirlanadi.

8.4. Sovrinli o‘rinlar uchun mukofotlar:

1-o‘rin: BYD E2 elektromobili.

2-o‘rin: 13 dyuymli Apple iPad Pro M4.

3-o‘rin: Apple iPhone 16 Pro Max.

**9. FORS-MAJOR**

9.1. Agar moliyaviy holatlar, fors-major holatlari (suv toshqini, yong‘in, bo‘ron yoki boshqa tabiiy ofatlar, shuningdek, harbiy harakatlar natijasida yuzaga kelgan bo‘lsa, davlat organlarining qarorlari bilan va UDEA ga bog‘liq bo‘lmagan holatlar) vujudga kelsa Tashkiliy qo‘mita ushbu Oferta bo‘yicha majburiyatlarni qisman yoki to‘liq bajarmaganlik uchun javobgarlikdan ozod qilinadi. Ushbu holatlar vujudga kelgan kundan boshlab 10 ish kuni ichida bu haqida ishtirokchilarga UDEA sayti, ijtimoiy tarmoqlari orqali e‘lon qilinadi.

**10. OMMAVIY OFERTANING AMAL QILISH MUDDATI, TUZISH, O‘ZGARTIRISH VA TUGATISH TARTIBI**

10.1. Ushbu Oferta Olimpiadada ishtirok etish uchun ariza topshirilganda Ommaviy oferta shartlari qabul qilinganligi to‘g‘risida belgi qo‘yilgan paytdan e’tiboran kuchga kiradi, bu Saytda uning barcha shartlari qabul qilinganligini anglatadi.

10.2. Ushbu Oferta noma’lum muddatga tuzilgan.

10.3. Tashkiliy qo‘mita istalgan vaqtda ushbu Ofertaga bir tomonlama tartibda o‘zgartirish va/yoki qo‘shimchalar kiritish huquqiga ega. Bunday o‘zgartirish va qo‘shimchalar o‘zgartish va qo‘shimchalar saytda e‘lon qilingan paytdan boshlab kuchga kiradi.

10.4. Oferta shartlarini qabul qilishni rad etish to‘g‘risidagi ariza yuborilgan paytdan boshlab Ishtirokchi chetlashtiriladi va Olimpiadaning keyingi bosqichlariga kiritilmaydi.

**11. TOMONLARNING MA’SULIYATI**

11.1. Ushbu Oferta bo‘yicha o‘z majburiyatlarini bajarmaganliklari yoki lozim darajada bajarmaganliklari uchun Tomonlar O‘zbekiston Respublikasining amaldagi qonunchiligiga muvofiq javobgar bo‘ladilar.

11.2. Ishtirokchi tomonidan Olimpiadada ishtirok etish uchun taqdim etilgan hujjatlarning haqiqiyligi bo‘yicha javobgarlik masalasi ishtirokchining zimmasida bo‘ladi.

11.3. Olimpiadada ishtirok etish uchun murojaat etgan Ishtirokchining tegishli ma’lumotlaridan, test, suhbat va taqdimot natijalaridan foydalanish uchun Ishtirokchi tomonidan rozilik beriladi, hech qanday e’tiroz mavjud emas.

11.2. Ushbu Ofertadan kelib chiqadigan har qanday nizolar muzokaralar yo‘li bilan hal qilinadi va muzokaralar yo‘li bilan kelishuvga erishilmagan taqdirda, bunday nizolar Tomonlardan biri tomonidan O‘zbekiston Respublikasi qonunchiligiga muvofiq tegishli sudga berilishi mumkin.